\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i adresa korisnika)

OIB: \_\_\_\_\_\_\_\_\_\_\_\_\_\_, koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: korisnik)

i

**Hrvatski Telekom d.d.,** R. F. Mihanovića 9, 10110 Zagreb, Hrvatska, OIB: 81793146560, kojeg, kojeg po posebnoj punomoći zastupa g Agron Kadiu, direktor (u daljnjem tekstu: odabrani ponuditelj)

sklopili su sljedeći

**UGOVOR Ev. broj: \_\_\_\_\_\_\_\_\_\_\_,**

**za usluge u pokretnoj elektroničkoj komunikacijskoj mreži**

**Grupa 2. Govorna, mješovita i podatkovna usluga putem GSM telefona – javni naručitelji**

**(Evidencijski broj nabave: 11/2017)**

**UVODNE ODREDBE**

Članak 1.

1) Korisnik i odabrani ponuditelj sklapaju ovaj Ugovor za nabavu usluga u pokretnoj elektroničkoj komunikacijskoj mreži – Grupa 1. Govorna, mješovita i podatkovna usluga putem GSM telefona – obveznici (u daljnjem tekstu: Ugovor), temeljem Okvirnog sporazuma, KLASA: 406-01/17-03/23, URBROJ: 535-07/1-18-35 (u daljnjem tekstu: Okvirni sporazum), sklopljenog dana 14-lipnja 2018. godine, na razdoblje od 2 (dvije) godine između odabranog ponuditelja i Središnjeg državnog ureda za središnju javnu nabavu kao Naručitelja.

2) Sastavni dio ovog Ugovora su prilozi Okvirnog sporazuma, kako slijedi:

* Prilog 1 – Troškovnik
* Prilog 2 – Obrazac za unos u popis pretplatničkih brojeva
* Prilog 3 – Popis raspoloživih uređaja

**PREDMET, VRIJEDNOST I TRAJANJE UGOVORA**

Članak 2.

1) Predmet ovog Ugovora su javne govorne, mješovite i podatkovne usluge te dopunske i pomoćne usluge u pokretnoj elektroničkoj komunikacijskoj mreži, zajedno s uređajima (GSM telefoni) i pripadajućim elektroničkim karticama (SIM kartice) za korištenje tih usluga, u svemu sukladno tehničkim specifikacijama iz Priloga 2 i Priloga 3 Okvirnog sporazuma.

2) Predmet ovog Ugovora uključuje pretplatničke brojeve koje korisnik ima ugovorene s (do)sadašnjim operatorom, a nastavit će ih koristiti, te nove pretplatničke brojeve potrebne korisniku tijekom trajanja Ugovora.

3) U slučaju promjene dosadašnjeg operatora u odnosu na pojedinog korisnika, odabrani ponuditelj dužan je sve pretplatničke brojeve ugovorene s dosadašnjim operatorom za koje pojedini korisnik to pisano zatraži, prenijeti u svoju pokretnu elektroničku komunikacijsku mrežu, sukladno Pravilniku o prenosivosti broja (Narodne novine, broj 24/15 i 71/16, dalje u tekstu: Pravilnik o prenosivosti broja).

4) Ovaj Ugovor sklapa se na temelju uvjeta utvrđenih u Okvirnom sporazumu, temeljem članka 153. stavka 2. i 3. Zakona o javnoj nabavi (Narodne novine, broj 120/16), (u daljnjem tekstu: Zakon o javnoj nabavi), a pri sklapanju ugovora ugovorne strane ne smiju mijenjati bitne uvjete Okvirnog sporazuma.

5) Vrijednost ovog Ugovora iznosi **\_\_\_\_\_\_\_\_\_\_\_\_\_\_ kuna** bez PDV-a, odnosno **\_\_\_\_\_\_\_\_\_\_\_\_\_** **kuna** s PDV-om.

6) Vrijednost Ugovora izračunava se na temelju ugovorenih paketa (dio A1 Troškovnika), predviđenih količina jedinica za tuzemstvo izvan paketa/dodatnih paketa (dio A2 Troškovnika), predviđenih količina dodatnih paketa (dio B Troškovnika) za ugovoreno razdoblje. U vrijednost Ugovora uračunata je i ukupna vrijednost planirane nabave GSM telefona (dio C Troškovnika), koji se plaćaju jednokratno nakon isporuke.

7) Količina predmeta nabave je predviđena (okvirna) zbog prirode usluge koja se nabavlja. Stvarno nabavljena količina temeljem ovog Ugovora može biti veća ili manja od predviđene (okvirne) količine, odnosno ovisna je o potrebama i raspoloživim financijskim sredstvima korisnika.

8) Predmet ovog Ugovora obuhvaća i pružanje određenih usluga koje odabrani ponuditelji nudi na tržištu, a vezane su uz predmet nabave i koje nisu navedene u Prilogu 1 Ugovora, a koje predstavljaju objedinjeni iznos iz članka 2. stavak 8.- 10. Okvirnog sporazuma.

9) Kod ugovaranja paketa koji su povezani s uređajima sukladno Tablici 5. Priloga 2 Okvirnog sporazuma ugovara se ugovorna obveza u trajanju od 24 (dvadesetčetiri) mjeseca, osim ako se ugovor sklapa sukladno članku 8. stavku 3. Okvirnog sporazuma odnosno ako se u postojećem ugovoru ugovaraju novi paketi koji su povezani s uređajima sukladno Tablici 5a., Priloga 2 Okvirnog sporazuma, u kojem slučaju ugovorna obaveza ne može biti duža od 12 (dvanaest) mjeseci od isteka roka na koji je Okvirni sporazum sklopljen.

10) Sukladno članku 11. Okvirnog sporazuma pretplatnički brojevi iz Priloga 2 ovog Ugovora predstavljaju sastavni dio ugovora, te se u slučaju obostrano usuglašene izmjene Priiloga 2 neće aneksirati ugovor.

11) Ovaj ugovor se sklapa na razdoblje od 24 (dvadesetčetiri) mjeseca sa danom primjene od \_\_\_\_\_\_\_\_\_\_.

**MJESTO I UVJETI PRUŽANJA USLUGA I ISPORUKE UREĐAJA**

Članak 3.

1) Mjesto isporuke uređaja (GSM telefona) s pripadnim SIM karticama je na adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2) Odabrani ponuditelj dužan je isporučiti GSM uređaje u roku od najdulje 5 radnih dana od dana zaprimanja narudžbenice. odnosno sukladno dinamici specificiranoj u Prilogu 4. ovog Ugovora).

**ZAHTJEVI ZA POSTOJEĆE GSM GOVORNE PRIKLJUČKE U PRIJELAZNOM RAZDOBLJU**

Članak 4.

Za GSM govorne VPN priključke odabrani ponuditelj dužan je osigurati sljedeće:

* prijenos svih postojećih GSM VPN brojeva (pretplatničkih brojeva) između različitih mobilnih mreža bez dodatne naknade u skladu s Pravilnikom o prenosivosti broja,
* grupiranje i uključivanje svih mobilnih priključaka u VPN mrežu za tuzemne pozive korisnika,
* osiguranje neprekinutog pružanja usluga – u slučaju prijenosa brojeva što uključuje i zamjenu SIM VPN kartica priključaka traži se kontinuirani rad (eventualni prekid veze od maksimalno 3 sata),
* uspostavu VPN korisnika za sve ili za dio pretplatničkih brojeva korisnika u roku od 5 (pet) radnih dana od dana sklapanja ugovora s korisnikom,
* zadržavanje postojeće interne numeracije (ukoliko je to moguće) i mogućnost mijenjanja prema zahtjevu korisnika unutar VPN mreže korisnika u bilo koje vrijeme trajanja ugovora.

**OTKAZIVANJE USLUGA**

Članak 5.

1) Korisnik može tijekom trajanja pojedinačnog ugovora u svako doba i u cijelosti otkazati pojedini paket usluga koji je predviđen bez nabave GSM telefona (Mini, Osnovni, Mali, Srednji i Veliki), bez posebnih troškova, naknada ili ugovornih kazni.

2) Korisnik može tijekom trajanja pojedinačnog ugovora u svako doba i u cijelosti otkazati pojedini paket usluga koji je predviđen s nabavom GSM telefona (Mini+, Osnovni+, Mali+, Srednji+ i Veliki+), bez posebnih troškova, naknada ili ugovornih kazni isključivo zbog razloga poslovne opravdanosti poput smanjenja potreba u pokretnoj elektroničkoj komunikacijskoj mreži uslijed smanjenja opsega poslovanja, reorganizacije, restrukturitranja i sl. maksimalno do 10 % (deset posto) ugovorenih količina usluga.

3) Pri zahtjevu za otkaz pojedinog paketa usluga korespondencija će se odvijati putem standardnih obrazaca (pošta, fax, e-mail ili Web portal).

**UPRAVLJANJE TROŠKOVIMA I USLUGAMA**

Članak 6.

1) Odabrani ponuditelj dužan je omogućiti korisniku samostalno upravljanje uslugama i troškovima pojedinog pretplatničkog broja koje uključuje stalan pristup, uvid, nadzor i preuzimanje svih podataka i mjesečnih izvješća, posebice:

* dostignutu potrošnju u tekućem mjesecu za govorne, mješovite i podatkovne usluge,
* potrošnju za najmanje prethodnih 12 (dvanaest) mjeseci,
* podatke o ostvarenim pozivima prema drugim pokretnim i nepokretnim mrežama,
* podatke o ostvarenim pozivima u tuzemstvu ili prema inozemstvu,
* podatke o ostvarenim pozivima u dolaznom roamingu,
* podatke o ostvarenim pozivima u odlaznom roamingu.

2) Odabrani ponuditelj dužan je bez naknade omogućiti korisniku uključivanje, promjenu, ograničavanje, isključivanje ili zabranu korištenja pojedinih usluga i to najmanje:

* za određeno vrijeme,
* za pojedinačni pretplatnički broj,
* prema pojedinom ili skupini pretplatničkih brojeva,
* do određenog iznosa.

3) Podaci o ostvarenim pozivima, odnosno korištenim uslugama, uključivo i one koje su besplatne, odnosno koje odabrani ponuditelj ne naplaćuje, trebaju sadržavati najmanje podatke o:

* datumu i vremenu uspostave veze (GGGG-MM-DD, HH:MM:SS),
* smjeru uspostave veze ili smjeru poruke (odlazni, dolazni),
* trajanju veze u satima, minutama i sekundama (HH:MM:SS),
* oznaci vrste usluge, sukladno troškovniku,
* jedinici mjere (komad, min, sek, kB, MB, GB),
* jediničnoj cijeni (bez PDV-a),
* trošku, odnosno o potrošenom iznosu (u HRK bez PDV-a),
* punom pozivanom broju ili broju koji je ostvario poziv dok je pretplatnik u inozemstvu (dolazni poziv u roamingu), broju kojem se šalje poruka ili broju koji je poslao poruku koju je pretplatnik primio dok je bio u inozemstvu (dolazna poruka u roamingu),
* oznaci i/ili nazivu posrednika, operatora koji je pružio uslugu u inozemstvu.

4) Odabrani ponuditelj dužan je omogućiti svakom pretplatniku uvid u:

* ograničenja i/ili prekoračenja potrošnje,
* na zahtjev korisnika uključenje, promjenu ili isključenje ograničenja, odnosno zabrane daljnje potrošnje pojedinih usluga.

5) Odabrani ponuditelj dužan je upravljanje uslugama omogućiti računalno, putem Interneta, uporabom programskoga rješenja koje ima web-sučelje, sve uz obveznu prethodnu prijavu dodijeljenim korisničkim računom s pripadnom zaporkom i unaprijed dogovorenim i točno određenim ovlastima.

6) Odabrani ponuditelj dužan je omogućiti preuzimanje i tiskanje podataka u obliku PDF zapisa kao i tablično u obliku CSV, XLS (XLSX) zapisa.

7) Korisnik koji upravlja uslugama i potrošnjom računalno putem interneta, koristi internetske i druge usluge o svome trošku.

**JAMSTVO ZA UREDNO ISPUNJENJE UGOVORA I OTKLANJANJE NEDOSTATAKA U JAMSTVENOM ROKU**

Članak 7.

1) Odabrani ponuditelj dužan je u roku od 10 (deset) dana od potpisa ugovora dostaviti korisniku jamstvo za uredno ispunjenje ugovora i otklanjanje nedostataka u jamstvenom roku, u obliku zadužnice ili bjanko zadužnice.

2) Zadužnicu će odabrani ponuditelj dostaviti popunjenu sukladno Pravilniku o obliku i sadržaju zadužnice ("Narodne novine", broj: 115/12 i 82/17) ili Pravilniku o obliku i sadržaju bjanko zadužnice ("Narodne novine", broj: 115/12 i 82/17), u visini 10 % (deset posto) od ukupne vrijednosti ugovora, bez PDV-a, bez uvećanja, sa zakonskim zateznim kamatama po stopi određenoj sukladno članku 29. stavak 2. Zakona o obveznim odnosima.

3) Ukoliko jamstvo za uredno ispunjenje ugovora i otklanjanje nedostataka u jamstvenom roku ugovora ne bude naplaćeno, korisnik će ga nakon isteka jamstvenog roka ugovora vratiti odabranom ponuditelju.

4) Umjesto dostavljanja zadužnice ili bjanko zadužnice odabrani ponuditelj ima mogućnost dati novčani polog u traženom iznosu. Polog se u odgovarajućem iznosu uplaćuje u korist računa korisnika, IBAN broj: HR \_\_\_\_\_\_\_\_\_\_\_\_\_\_\_\_\_\_\_\_\_ kod \_\_\_\_\_\_\_\_\_\_\_\_\_\_\_\_\_\_\_\_. Pod svrhom plaćanja potrebno je navesti da se radi o jamstvu za uredno ispunjenje ugovora i otklanjanje nedostataka u jamstvenom roku. Dokaz o uplati novčanog pologa odabrani ponuditelj je dužan dostaviti korisniku.

5) Korisnik će jamstvo za otklanjanje nedostataka u jamstvenom roku naplatiti u slučajevima da odabrani ponuditelj ne ispunjava ugovorne obveze tijekom trajanja ugovora odnosno da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

**UGOVORNA KAZNA U SLUČAJU PREKIDA (ILI NERASPOLOŽIVOSTI) USLUGE MREŽE ILI JEDNE OD UGOVORENIH USLUGA**

Članak 8.

1) Za ukupno vrijeme prekida (ili neraspoloživosti) usluge mreže ili jedne od ugovorenih usluga, uzrokovanog od strane odabranog ponuditelja, odabrani ponuditelj dužan je prilikom izdavanja računa, umanjiti jediničnu cijenu paketa ili dodatnog paketa te usluga koje nisu navedene u troškovniku bez PDV-a za pojedini pretplatnički broj u postotku jednakom ukupnom vremenu prekida korištenja pojedinačne usluge na sljedeći način:

|  |  |
| --- | --- |
| Raspoloživost usluge (%) | Iznos ugovorne kazne izražen u postotku vrijednosti ukupnog iznosa mjesečnog računa s PDV-om za pojedini pretplatnički broj za posljednji mjesec u kojem je usluga bila raspoloživa 100% za pojedinačnu uslugu |
| 98,3% - 97% | 30% |
| 97%-95% | 50% |
| 95%-0% | 100% |

2) Odabrani ponuditelj dužan je do 5. radnog dana u mjesecu za prethodni mjesec dostaviti podatke o vremenu prekoračenja roka odziva i neraspoloživosti usluge.

3) Korisnik može prigovoriti izvještaju iz stavka 2. ovog članka u pisanom obliku najkasnije u roku od 10 (deset) radnih dana od dana primitka izvještaja.

4) Ukoliko korisnik ne prigovori u navedenom roku, smatra se da je suglasan s podacima iz izvještaja iz stavka 2. ovog članka.

**UGOVORNA KAZNA U SLUČAJU PREKORAČENJA ROKA ZA ISPORUKU UREĐAJA, SIM KARTICE I AKTIVACIJE DODATNIH PAKETA I OSTALIH USLUGA KOJE NISU NAVEDENE U TROŠKOVNIKU**

Članak 9.

1) Korisnik, pored prava na raskid ugovora iz članka 15. ovog Ugovora, može naplatiti i ugovornu kaznu u iznosu od 500,00 (petsto) kuna za svaki dan u kojem odabrani ponuditelj na Popisu uređaja neće imati dovoljan broj modela uređaja određenog tipa.

2) Ukoliko odabrani ponuditelj zakasni s isporukom uređaja ili SIM kartice, korisnik ima pravo odabranome ponuditelju naplatiti ugovornu kaznu za zakašnjenje.

3) Ugovorna kazna iz stavka 2. ovog članka iznosi 100,00 (sto) kuna za svaki dan zakašnjenja, po svakom neisporučenom uređaju ili SIM kartici.

4) Ukoliko je odabrani ponuditelj isporučio uređaje ili SIM kartice u roku do 15 (petnaest) dana od isteka roka za isporuku, dužan je korisniku platiti ugovornu kaznu, a ukoliko je zakašnjenje u isporuci dulje od 15 (petnaest) dana, korisnik ima pravo naplatiti ugovornu kaznu i jamstvo za uredno izvršenje ugovora te po svom izboru može raskinuti ugovor bez štetnih posljedica za sebe ili pisanim zahtjevom odrediti novi rok isporuke.

5) Ukoliko odabrani ponuditelj zakasni s aktivacijom dodatnih paketa i ostalih usluga koje nisu u Troškovniku, korisnik ima pravo odabranome ponuditelju naplatiti ugovornu kaznu za zakašnjenje.

6) Ugovorna kazna iz stavka 5. ovog članka iznosi 100,00 (sto) kuna za svaki dan zakašnjenja, a ako je zakašnjenje u aktivaciji dulje od 5 (pet) dana, korisnik ima pravo naplatiti ugovornu kaznu i jamstvo za uredno izvršenje ugovora te po svom izboru može raskinuti ugovor bez štetnih posljedica za sebe.

7) U slučaju prekoračenja rokova iz ovog članka korisnik će obavijestiti odabranog ponuditelja da osim zahtjeva za izvršenje usluge i isporuke robe, zadržava svoje pravo na naplatu ugovorne kazne sukladno članku 353. stavku 5. Zakona o obveznim odnosima.

**NAČIN NAPLATE UGOVORNE KAZNE**

Članak 10.

1) Korisnik može naplatiti ugovornu kaznu iz stavka 9. ovog Ugovora na način da:

* prilikom plaćanja računa, iznos za izvršenu uslugu ili isporuku robe iz dostavljenog računa umanji za iznos ugovorne kazne, o čemu je prethodno dužan obavijestiti odabranog ponuditelja pisanim putem, ili
* pisanim putem odabranom ponuditelju dostavi odluku o naplati ugovorne kazne, temeljem koje je odabrani ponuditelj dužan uplatiti iznos ugovorne kazne u Državni proračun. Odabrani ponuditelj dužan je u roku od 7 (sedam) dana od primitka pisanog zahtjeva korisnika platiti ugovornu kaznu.

2) Korisnik neće naplatiti ugovornu kaznu u gore navedenim slučajevima ukoliko je neizvršavanje usluge ili zakašnjenje u isporuci robe nastalo uslijed više sile.

3) Pod višom silom podrazumijeva se slučaj kada izvršenje ugovorne obveze postane nemoguće zbog izvanrednih vanjskih događaja na koje odabrani ponuditelj nije mogao utjecati niti ih predvidjeti.

**ROK, NAČIN I UVJETI PLAĆANJA**

Članak 11.

1) Korisnik će račune plaćati u roku od 30 (trideset) dana od dana zaprimanja računa na adresi korisnika doznakom na poslovni račun odabranog ponuditelja iskazan na računu.

2) Mjesečni račun mora imati uključene troškove za usluge ugovorene okvirnim sporazumom ili pojedinačnim ugovorom nastale u vremenu od prvog do posljednjeg dana prethodnog mjeseca.

3) Ukoliko se pojedini paket ugovara tijekom mjeseca, odabrani ponuditelj je korisniku dužan omogućiti korištenje i naplatu onih usluga u udjelu razmjerno broju dana koliko je korišten određeni paket.

4) Predujam je isključen, kao i traženje sredstava osiguranja plaćanja.

5) Na zakašnjele uplate odabrani ponuditelj ima pravo korisniku obračunati zakonsku zateznu kamatu.

6) U slučaju slanja opomena odabrani ponuditelj nema pravo na naplatu troškova opomena.

7) Odabrani ponuditelj nema pravo zaračunati nikakve dodatne troškove osim onih koji su već predviđeni Prilogom 1 ovog Ugovora.

8) Odabrani ponuditelj dužan je jasno odvojiti troškove za usluge koje nisu predviđene Prilogom 1 od onih koje su predviđene Prilogom 1 ovog Ugovora.

**OBRAČUN, IZRADA, DOSTAVA RAČUNA I NAPLATA TROŠKOVA**

Članak 12.

1) Odabrani ponuditelj ima pravo zaokruživati iznos obračunatog mjesečnog troška po pojedinom paketu usluga korisnika na lipe.

2) Odabrani ponuditelj dužan je osim uobičajenog mjesečnog zbrojnog računa, u skladu s pisanim zahtjevom korisnika, osigurati dostavu mjesečnih računa za različite skupine pretplatnika na različite adrese koje odredi korisnik.

3) Račun za uređaje sadrži naziv proizvođača, model uređaja, tip GSM telefona iz Troškovnika, količinu, jediničnu cijenu, ukupnu cijenu te uz račun popis IMEI brojeva isporučenih uređaja i duljinu trajanja jamstva.

4) Račun za usluge sadrži sažeti kao i podrobni ispis i pregled obračuna za sve pakete usluga, te pojedine usluge.

5) Stavke računa iz stavka 4. ovog članka moraju biti prepoznatljive i usporedive sa svim stavkama iz Priloga 1 ugovora, a pored količine moraju, za potrošnju izvan ugovorenih paketa i dodatnih paketa imati navedenu i jedinicu mjere u kojoj se iskazuje jedinična cijena kao i samu jediničnu cijenu za sve usluge koje nisu predmet Okvirnog sporazuma. Za govorne usluge pored trajanja mora biti navedena i količina ostvarenih poziva (uspostavljenih veza).

6) Odabrani ponuditelj dužan je na pisani zahtjev korisnika dostaviti ispis podataka o svim uspostavljenim pozivima i korištenim uslugama, bez obzira na cijenu poziva odnosno usluge (i za usluge koje se ne naplaćuju), na elektroničkom ili optičkom mediju (primjerice na CD-u ili DVD-u, u datotečnom formatu .CSV, .XLS i .PDF).

7) Odabrani ponuditelj dužan je na zahtjev korisnika omogućiti slanje računa za privatne troškove pojedinog imenovanog (neanonimnog) pretplatnika na pojedinačnu adresu koju odredi sam pretplatnik ili po ovlasti korisnika u njegovo ime.

8) Odabrani ponuditelj dužan je osim uobičajenog mjesečnog zbrojnog računa, u skladu s pisanim zahtjevom korisnika, osigurati dostavu mjesečnih računa za različite skupine pretplatnika na različite adrese koje odredi korisnik.

9) Odabrani ponuditelj će riješiti sve prigovore naručitelja na ispostavljene pojedinačne račune u roku od sedam (7) radnih dana za usluge ostvarene u RH, odnosno u roku od petnaest (15) radnih dana za usluge ostvarene u roamingu.

**ČUVANJE TAJNOSTI PODATAKA**

Članak 13.

1) Odabrani ponuditelj dužan je čuvati poslovnu tajnu korisnika i sve podatke koje će saznati prilikom izvršenja pojedinačnih ugovora te ih nema pravo stavljati na raspolaganje trećim osobama.

2) Odabrani ponuditelj dužan je upoznati svoje suradnike koji će sudjelovati u pružanju usluge s obvezom čuvanja tajnosti podataka.

3) Odabrani ponuditelj dužan je, pri postupanju s osobnim podacima pridržavati se Uredbe (EU) 2016/679 europskog parlamenta i vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), Službeni list Europske unije, L 119, 4. svibnja 2016. godine.

**KONTROLA I PRAĆENJE IZVRŠENJA UGOVORA**

Članak 14.

1) Tijekom trajanja ovog Ugovora korisnik može provjeravati sukladnost isporučenih usluga i uređaja s ugovorenim, samostalno ili u suradnji s Naručiteljem, te zatražiti korektivne ili druge radnje, po potrebi.

2) Izvršenje ugovornih obveza prate od strane korisnika i odabranog ponuditelja zaduženi koordinatori o kojima će se ugovorne strane usuglasiti po potpisu Ugovora. U slučaju promjene zaduženih koordinatora za vrijeme trajanja Ugovora, ugovorna strana kod koje je nastala promjena, dužna je o istom obavijestiti drugu ugovornu stranu.

3) Korisnikovi koordinatori iz stavka 2. ovog članka odgovorni su za neophodne organizacijske i tehničke kontakte s koordinatorima izvršitelja. Korisnikovi koordinatori će procijeniti u ime korisnika usklađenost izvršenja isporuke sa zadanim rokovima, cijenama i kvalitetom, prema ovom Ugovoru.

**RASKID UGOVORA**

Članak 15.

1) Korisnik može raskinuti ovaj Ugovor:

* u slučaju da odabrani ponuditelj koji izvršava uslugu tijekom trajanja Okvirnog sporazuma izgubi ovlaštenje Hrvatske regulatorne agencije za mrežne djelatnosti (HAKOM) za obavljanje djelatnosti javno dostupne telefonske usluge u pokretnoj elektroničkoj komunikacijskoj mreži,
* u slučaju da tijekom izvršenja okvirnog sporazuma nadležno tijelo utvrdi obavljanje neregistrirane djelatnosti u smislu Zakona o zabrani i sprječavanju obavljanja neregistrirane djelatnosti (Narodne novine, broj 61/11) i ostalih pratećih propisa iz navedenog područja
* ukoliko odabrani ponuditelj ne dostavi jamstvo u rokovima sukladno članku 7. ovog Ugovora.

2) Korisnik može raskinuti pojedinačni ugovor ukoliko odabrani ponuditelj svojom krivnjom na Popisu uređaja ne bude imao najmanje 3 (tri) modela uređaja svakog tipa dulje od 15 (petnaest) dana.

3) Pojedinačni ugovori neće se raskidati zbog raskida Okvirnoga sporazuma.

**OKONČANJE POJEDINAČNOG UGOVORA TEMELJEM OKVIRNOG SPORAZUMA**

Članak 16.

1) Odabrani ponuditelj dužan je osigurati jednostavan postupak okončanja ugovora kojim se korisniku omogućuje nesmetana primopredaja svih usluga u pokretnim mrežama po isteku važenja ovog Ugovora bez utjecaja na raspoloživost korištenih usluga i neprekinutost poslovanja korisnika, odnosno pretplatnika i bez ikakvih dodatnih troškova.

2) Odabrani ponuditelj dužan je budućem odabranom ponuditelju predati sve važne informacije kako bi se osigurao nesmetan prelazak i neprekinutost poslovanja korisnika.

 Članak 17.

Eventualne izmjene i dopune ovog Ugovora vrijede samo ako su sastavljene u pisanom obliku i potpisane od obje ugovorne strane.

Članak 18.

U slučaju eventualnog spora proisteklog iz ovog Ugovora, ugovorne strane nastojat će spor riješiti dogovorno, a u protivnom ugovorne strane su suglasne, da će se spor rješavati pred stvarno nadležnim sudom u Zagrebu.

Članak 19.

Ovaj Ugovor stupa na snagu danom potpisa.

Članak 20.

1) Ovaj Ugovor sastavljen je u 4 (četiri) istovjetnih primjeraka, od kojih po 2 (dva) zadržava svaka sporazumna strana.

2) Korisnik će presliku sklopljenog Ugovora dostaviti Središnjem državnom uredu za središnju javnu nabavu u roku od 8 (osam) dana od potpisa putem elektroničke pošte.

KLASA:

URBROJ: U Zagrebu, \_\_\_\_\_\_\_\_\_\_\_\_ 2018. godine

ZA ODABRANOG PONUDITELJA: ZA KORISNIKA:

 **Hrvatski Telekom d.d.** **Naziv korisnika**

 DIREKTOR OVLAŠTENA OSOBA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Agron Kadiu ime i prezime